ΠΡΟΣΚΛΗΣΗ ΚΑΤΟΧΩΝ ΑΝΩΝΥΜΩΝ ΜΕΤΟΧΩΝ ΤΗΣ «ΖΩΡΖΟΣ ΑΕ»

ΖΩΡΖΟΣ ΑΝΩΝΥΜΗ ΕΜΠΟΡΙΚΗ ΕΙΣΑΓΩΓΙΚΗ ΚΑΙ ΑΝΤΙΠΡΟΣΩΠΕΙΩΝ ΕΤΑΙΡΕΙΑ

ΠΕΡΙ ΟΝΟΜΑΣΤΙΚΟΠΟΙΗΣΗΣ ΤΟΥΣ

Δυνάμει της από 29/6/2019 απόφασης του Διοικητικού Συμβουλίου της εταιρίας και με βάση τα προβλεπόμενα στα άρθρα 40 και 184, *ν.*[*4548/2018*](https://www.taxheaven.gr/laws/law/index/law/881), πρέπει να γίνει η Ονομαστικοποίηση των Ανωνύμων Μετοχών, που έχει εκδώσει η Εταιρεία και οι κάτοχοι να εγγραφούν στο «Βιβλίο Μετόχων».

Κατόπιν των ανωτέρω, καλούνται οι κ.κ .μέτοχοι της εταιρίας που κατέχουν ανώνυμους τίτλους μετοχών, όπως μεταβούν στα γραφεία της εταιρείας επί της οδού Ιερέων Μακροπούλων 24 , κατά τις εργάσιμες ημέρες και κατά τις ώρες 09.00- 14.00, έως τις 30/11/2019, προκειμένου :

(α) Να παραδώσουν τους ανώνυμους τίτλους μετοχών ή άλλα αποδεικτικά στοιχεία κατοχής των ανωνύμων μετοχών ή των δικαιωμάτων που κατέχουν. Σημειώνεται ότι θα γίνεται έλεγχος των στοιχείων των τίτλων με τις παραστάσεις στις Γενικές Συνελεύσεις.

(β) Να εγγραφούν στο «βιβλίο μετόχων», δίδοντας και τα σχετικά στοιχεία ταυτότητας, που από την Νομοθεσία απαιτούνται και να λάβουν σχετική βεβαίωση εγγραφής, ώστε να παραλάβουν μετά την έκδοσή τους αντίστοιχους ονομαστικούς τίτλους.

(γ) Οι τίτλοι των ανωνύμων μετοχών θα ακυρωθούν και οι μέτοχοι θα παραλάβουν, με βάση τα στοιχεία εγγραφής τους στο βιβλίο μετόχων, αντίστοιχους ονομαστικούς τίτλους που θα ενσωματώνουν τις μετοχές που έχουν στην κυριότητά τους.

ΑΘΗΝΑ 30/6/2019